OzLabs/hebrew-wiki-articles huggingface dataset:
ג'פרי האמונד

ג'פרי האמונד (באנגלית: Jeffrey Hammond) (נולד ב-30 ביולי 1946) הוא מוזיקאי, צייר ובסיסט בריטי, הידוע גם כ"ג'פרי האמונד-האמונד". את השם האמונד-האמונד אימץ בהומור, משום ששם המשפחה של שני הוריו היה האמונד<ref>דייוויד רייס, [https://books.google.co.il/books?id=MctpQgAACAAJ&dq=Minstrels+in+the+Gallery&hl=iw&sa=X&ved=2ahUKEwi0yKHUpaXsAhUJDuwKHbmoA94Q6AEwAHoECAAQAg Minstrels in the Gallery], עמ' 40. </ref>. עוד הוא נהג להתבדח על כך שאמו בחרה את שם הנעורים שלה, באותו האופן שבחרה בו אלינור רוזוולט. הוא ידוע בעיקר בשל היותו בסיסט להקת הרוק המתקדם ג'ת'רו טאל.

== קריירה ==
את סולן הלהקה לעתיד, איאן אנדרסון, הכיר בגיל 17, כאשר השניים למדו יחד בבית הספר. עוד לפני שהצטרף ללהקה כתב אנדרסון כמה שירים אודות האמונד, כגון "A Song for Jeffrey" (באלבום This Was), השיר "Jeffrey Goes to Leicester Square" (באלבום Stand Up) ו-"For Michael Collins, Jeffrey and Me" (באלבום Benefit).

בשנת 1971 הצטרף האמונד ללהקה באופן רשמי כבסיסט, אך ניגן רבות קודם לכן עם הלהקה מאז אלבומם הראשון מ-1968. האמונד נודע בהופעותיו עם הלהקה בבגדיו הייחודיים, בדומה לשאר חברי הלהקה שעטו תלבושות מוזרות בהופעות: חליפת פסים בשחור-לבן וגיטרת בס שחור לבן מותאמת; לבושו הפך לסימן מסחרי של הלהקה ובפרט של הופעות Thick as a Brick. בשנת 1975 עזב האמונד את הלהקה לאחר ויכוח קשה עם שאר החברים, וכאות התרסה שרף את החליפה<ref>דייוויד רייס, [https://books.google.co.il/books?id=MctpQgAACAAJ&dq=Minstrels+in+the+Gallery&hl=iw&sa=X&ved=2ahUKEwi0yKHUpaXsAhUJDuwKHbmoA94Q6AEwAHoECAAQAg Minstrels in the Gallery], עמ' 70. </ref>. לאחר שעזב את הלהקה חזר ללמוד ציור, ומאוחר יותר, על פי כתביו של אנדרסון, חזר לאהבתו המוקדמת לציור ולא ניגן שוב באופן מקצועי<ref></ref>.

== דיסקוגרפיה ==
=== עם ג'ת'רו טאל ===
* (Aqualung (1971
* (Thick as a Brick (1972
* (Living in the Past (1972 - אלבום אוסף
* (A Passion Play (1973
* (War Child (1974
* (Minstrel in the Gallery (1975

== קישורים חיצוניים ==

* [http://jethrotull.com/the-attic/past-band-members-and-guests/jeffrey-hammond/ ביוגרפיה של ג'פרי האמונד], האתר הרשמי של ג'ת'רו טאל

== הערות שוליים ==

קטגוריה:מוזיקאים בריטים
קטגוריה:בריטים שנולדו ב-1946
כלכלת פינלנד

כלכלת פינלנד היא כלכלת שוק מפותחת.

כמו שכנותיה הסקדינביות גם פינלנד היא מדינה עשירה ומשגשגת. לפינלנד מערכת רווחה מפותחת ומתפקדת כיאות למדינת רווחה סוציאל-דמוקרטית. פינלנד מאופיינת באיגודים מקצועיים המקיפים 80% מכוח העבודה. אי השוויון בפינלנד הוא אחד מהנמוכים בעולם ועומד על 0.21 על פי מדד ג'יני.

נכון לשנת 2024, פינלנד נחשבת למדינה המאושרת ביותר בעולם. בדו"ח האושר העולמי, שמשקף את התקופה שבין 2021 ל-2023 ופורסם במרץ 2024 מדורגת פינלנד, בפעם השביעית ברציפות, בראש הרשימה<ref></ref><ref></ref>. בקרב צעירים בני 30 ומטה, מדורגת פינלנד במקום השביעי בעולם<ref></ref>.

== היסטוריה ==
עד למאה ה-20 הייתה פינלנד אחת המדינות העניות והנחשלות באירופה, למרות שקמה תעשייה במחצית המאה ה-19, רוב תושבי פינלנד התקיימו בעיקר מחקלאות, מצב שנמשך עד מלחמת העולם השנייה. לאחר המלחמה התעשייה בפינלנד הואצה, תוך 20 שנה התפתחה במדינה תעשיית חשמל, פטרוכימיה, בניית מכונות וספינות.

הצמיחה המהירה של כלכלת פינלנד שקשורה גם לסחר עם הגוש המזרחי נקטעה עם התפרקותה של ברית המועצות ב-1991. בשנות המשבר הכלכלי התוצר הלאומי גולמי נפל ב-13% ושיעור האבטלה בה עלה מ-3.4% ב-1990 ל-18.4% ב-1994. המשבר הביא לשינויים קיצוניים בכלכלה הפינית, חברות רבות הופרטו לייצוב התקציב הלאומי. במקביל החלה הממשלה להשקיע רבות בהשכלה הגבוהה בתחום הטכנולוגיה, כך גם תעשיית האלקטרוניקה כשבראשה חברת נוקיה.

פינלנד הצטרפה לאיחוד האירופי בשנת 1995 מה שהוסיף ליציבות הכלכלית. השינויים בכלכלת המדינה הביאו לירידה משמעותית באחוז המובטלים שהגיע לשפל של 6.4% בשנת 2008. נכון ל-2018 עומד שיעור האבטלה על 8% - מעט מעל ממוצע האיחוד האירופי. בהמשך שנות ה-90 חלה צמיחה כלכלית מהירה. עד שנת 2000 הגידול השנתי בתוצר עמד בממוצע על כ-5%.

בשנת 2012 נכנסה פינלנד למיתון שנמשך עד לחודש יוני 2014, לאחר קריסת המפעל הלאומי נוקיה שתרם כ־4% מדי שנה לתמ"ג המדינה. לאור התוצאות החלשות, בחודש יוני התפטר ראש הממשלה הקודם, יורקי קאטאינן, ואלכסנדר סטוב החליפו לאחר הצבעה בפרלמנט. סטוב הכריז על מספר רפורמות בהן העלאת גיל הפרישה, העלאת מיסים, פתיחת שערי פינלנד להגירה מוגברת, וקיצוץ מזערי ביותר של מערכת הרווחה.

ב־2014 ירד דירוג האשראי של פינלנד ממושלם (AAA) לרמת "כמעט מושלם" (AA+) בעיקר עקב החוב הציבורי הגדול. עם זאת, האופק הכלכלי של המדינה הועלה מ"שלילי" ל־"יציב".

כיום פינלנד היא אחת המדינות העשירות והמתקדמות ביותר בעולם. רמת החיים בה גבוהה במיוחד ובירתה הלסינקי מדורגת שנים כאחת מהערים הטובות ביותר למחיה. מדד הפיתוח האנושי במדינה עומד על 0.926, המקום ה-12 בעולם.

== מגזרים במשק ==

==קישורים חיצוניים==

* 

== הערות שוליים ==

*
פינלנד
אנדמיה

באפידמיולוגיה, הדבקה נחשבת אנדמית (באנגלית: endemic) בתוך אוכלוסייה כאשר היא נשמרת בקביעות ברמה בסיסית באזור גאוגרפי ללא קלט חיצוני.<ref></ref> לדוגמה, אבעבועות רוח הן אנדמיות (במצב יציב) בבריטניה, אך מלריה אינה. מדי שנה מדווחים על מקרים מסוימים של מלריה בבריטניה, אך אלה אינם מובילים להעברה מתמשכת באוכלוסייה בגלל היעדר וקטור מתאים (יתושים מהסוג אנופלס). אומנם מקובל לומר כי איידס הוא "אנדמי" במדינות רבות באפריקה, מה שאומר שהוא קיים באזור, אך זהו שימוש במילה בצורתה האטימולוגית, ולא האפידמיולוגית. מספר מקרי האיידס באפריקה הולכים וגדלים, ולכן המחלה אינה במצב יציב אנדמי. בכל אופן, את התפשטות האיידס באפריקה יש לכנות אפידמיה.<ref></ref>

כדי שזיהום המתבסס על העברה בין אדם לאדם יהיה אנדמי, כל אדם שנדבק במחלה חייב להעביר אותו לאדם אחר אחד בממוצע. בהנחה שמדובר באוכלוסייה רגישה לחלוטין, פירוש הדבר שמספר ההתרבות הבסיסי (R<sub>0</sub>) של הזיהום חייב להיות שווה 1. באוכלוסייה בה יש אנשים חסינים, מספר ההתרבות הבסיסי כפול שיעור האנשים הרגישים באוכלוסייה (S) חייב להיות 1. זה לוקח בחשבון את ההסתברות שכל אדם שאליו המחלה עלולה להיות מועברת רגיש אליה, ובעצם מבטל את המגזר החסין של האוכלוסייה. לכן, כדי שמחלה תהיה במצב יציב אנדמי המצב צריך להיות:

: <math>R_0 \times S = 1</math>

באופן זה, הזיהום לא דועך וגם מספר האנשים הנגועים אינו גדל באופן אקספוננציאלי אך הזיהום אמור להיות במצב יציב אנדמי. זיהום שמתחיל כאפידמיה גם ידעך בסופו של דבר (עם אפשרות שהוא יתפרץ מחדש בצורה מחזורית הניתנת לחיזוי באופן תאורטי) או יגיע למצב יציב אנדמי, תלוי במספר גורמים, ביניהם ארסיות המחלה (כמה היא אלימה) ואופן ההעברה שלה.

אם מחלה נמצאת במצב יציב אנדמי באוכלוסייה, היחס לעיל מאפשר לנו לאמוד את ה-R<sub>0</sub> (פרמטר חשוב) של זיהום מסוים. זה בתורו יכול להיות מוזן למודל מתמטי למגפה.

== ראו גם ==
* זיהום (רפואה)
* מגפה
*פנדמיה

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אפידמיולוגיה
יחסי זימבבואה–ספרד

יחסי זימבבואה–ספרד הם היחסים הבילטרליים והדיפלומטיים בין זימבבואה לספרד. לזימבבואה אין שגרירות במדריד אך יש לה שגרירות בפריז המוסמכת לספרד. לספרד יש שגרירות בהארארה.<ref>[http://www.exteriores.gob.es/Documents/FichasPais/ZIMBABWE_FICHA%20PAIS.pdf Ficha de Zimbabue] Office of Diplomatic Information. Ministry of Foreign Affairs and Cooperation. Section: Spanish Representation Data.</ref>

== יחסים דיפלומטיים ==
ספרד כוננה יחסים דיפלומטיים עם זימבבואה בעקבות עצמאותה, ופתחה את שגרירותה בהארארה בשנת 1981.<ref name="diplo">[http://www.exteriores.gob.es/Documents/FichasPais/ZIMBABWE_FICHA%20PAIS.pdf Ficha de Zimbabue] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

אין שום סכסוך דו צדדי הפתוח עם המדינה.

== יחסים כלכליים ==
יחסי הסחר הדו-צדדיים בין ספרד לזימבבואה אופיינו תמיד בצניעותם ובגירעון המאזן המסחרי לספרד.<ref name="eco">[http://www.exteriores.gob.es/Documents/FichasPais/ZIMBABWE_FICHA%20PAIS.pdf Ficha de Zimbabue] Office of Diplomatic Information. Ministry of Foreign Affairs and Cooperation. Section: Economic relations.</ref>

== שיתוף פעולה ==
ספרד מחויבת להתפתחות המדינה האפריקאית באמצעות האו"ם ובאמצעות קרן הפיתוח האירופית של האיחוד האירופי, שספרד היא התורמת החמישית בגודלה.<ref name="coop">[http://www.exteriores.gob.es/Documents/FichasPais/ZIMBABWE_FICHA%20PAIS.pdf Ficha de Zimbabue] Office of Diplomatic Information. Ministry of Foreign Affairs and Cooperation. Section: Cooperation.</ref>

== הערות שוליים ==
מדיום (אתר אינטרנט)

מדיום (באנגלית: Medium) היא פלטפורמת פרסום מקוונת שפותחה על ידי אוון ויליאמס והושקה באוגוסט 2012.<ref></ref> האתר בבעלות תאגיד מדיום, והוא מאפשר עיתונות חברתית על ידי כותבים חובבים ומקצועיים.

ויליאמס, שהיה שותף בהקמת Blogger וטוויטר, פיתח את מדיום תחילה כאמצעי לפרסום כתבות ומסמכים ארוכים יותר מאלו הנהוגים בטוויטר, שהגבילה באותה תקופה את אורך הפרסומים ב-140 תווים (ומאוחר יותר - 280 תווים).<ref></ref>

== קישורים חיצוניים ==

* 

* 
* 

== הערות שוליים ==

קטגוריה:אתרי אינטרנט שהושקו ב-2012
קטגוריה:בלוגים
קטגוריה:אתרי אינטרנט שצונזרו
מגדל נבוישה

מגדל נבוישה (בסרבית: Кула Небојша; ביוונית: Πύργος Νεμπόισα; מילולית: "ללא חת"), המוכר גם בשמות המגדלור הלבן (בסרבית: Бела кула) ומגדל טימישוארה (בסרבית: Темишварска кула), הוא המגדל היחיד ששרד מימי הביניים ששייך למצודת בלגרד.<ref name="sajt"></ref> המגדל נבנה בתחילת המאה ה-15, והיה מגדל ההגנה הגדול של המבצר במשך מאות שנים. מאוחר יותר, המגדל שימש כצינוק ומ-2010, המגדל משמש כמוזיאון. המגדל ממוקם בסמוך ליד הנהרות סאווה ודנובה.

== היסטוריה ==
המגדל נבנה בתחילת המאה ה-15, במהלך תקופת שלטונו של הדספוט סטפן לזרביץ' , ששלט בבלגרד מ-1403, והפך אותו לבירת סרביה. המגדל לא תפקד כמו מגדל עוז, וככל הנראה היה "המגדל של הרודן". עמדת השמירה של המבצר הוקמה ליד המנזר מנסיה . מגדל זה נהרס מפיצוץ במהלך המצור על בלגרד ב-1690, כאשר האימפריה העות'מאנית לקחו את השליטה על בלגרד מידי האוסטרים.<ref></ref> הפיצוץ השמיד את החלק הגדול של קטע העיר הקטנה במבצר (אזור שבין "שער דפטרדר" לאנדרטת פובדניק המודרנית), כולל המגדל עצמו.

לאחר שהשליטה על בלגרד חזר לאימפריה העות'מאנית, העות'מאנים החליפו את המגדל בצינוק. כתוצאה מכך, המגדל איבד את חשיבותו הצבאית. בשל התנאים האיומים והנוהג לחנוק את האסירים ולזרוק את גופתיהם דרך פתחי המגדל לנהרות שהוא נמצא לידם, הפך מגדל נבוישה לאחד הסמלים האפלים ביותר בבלגרד. השבוי המפורסם ביותר היה המהפכן והמשורר היווני ריגאס פראיוס, שנחנק יחד עם חבריו ב-1798. שליט בלגרד מתודיוס נהרג גם הוא במגדל ב-1801.<ref name="sajt" />

במהלך מלחמת העולם השנייה הביא הנהר סאווה גופות שצפו כל הדרך ממחנה הריכוז יאסנובאץ, כמעט במעלה הזרם. הדייגים הוציאו את הגופות מהמים וקברו אותם סביב המגדל. למרות זאת, גופות אלו אינן מסומנות.<ref></ref><ref></ref>

ב-1948, לאחר החלטת אינפורמבירו והפיצול היוגוסלבי-סובייטי, החלה בניית בונקר חדש באזור, כאשר בזמן הבנייה, התגלה ביצור עבה של מגדל נבוישה המקורי. הביצור נהרס, וב-1949 בניית הבונקר הסתיימה. הנקודה הגבוהה ביותר של הבונקר הייתה כיפת התותח ששימשה ליחידות הארטילריה והצבא. המבנה ננטש מאוחר יותר, ונפתח לציבור הרחב בדצמבר 2012, לאחר ששוחזר מ-2007 ועד לפתיחתו בעלות של יותר מ-1.4 מיליון אירו.<ref name="Politika"></ref> בתוך המבצר, יש חלקים מהמלאי משנות ה-50 של המאה ה-20: דלתות בטיחות, מיטות, אוורור, מיכלי מים וכו'.<ref name="kamen"></ref>

== גלריה ==
<gallery>
קובץ:Kalemegdan_03.jpg|מגדל נבוישה, מבט ממצודת בלגרד
קובץ:Свјетлопис - Небојшина кула у Биограду.jpg|מגדל נבוישה
קובץ:Nbs_kroz.jpg|מגדל נבוישה
קובץ:Nbs_rof.jpg|לוח הזיכרון של ריגאס פראיוס
קובץ:Prozor_Kule_Nebojša.JPG|מבט דרך חלון המגדל
קובץ:Kula_Nebojša_2011.JPG|הכניסה למוזיאון, לאחר השחזור
</gallery>

== קישורים חיצוניים ==

== הערות שוליים ==

קטגוריה:ביצורים
נבוישה
קטגוריה:בלגרד: מבנים
קטגוריה:מוזיאונים
ולדיסלב הראשון (ארוך האמה)

וְלָדִיסְלָב הָרִאשׁוֹן לוּקְיִטָּאק (בפולנית: Władysław I Łokietek; 1260 – 2 במרץ 1333), נודע בכינוי "ארוך האמה", היה מלך פולין הראשון לבית שושלת פיאסט. שלט בפולין מאז 1320 ועד מותו.

== ביוגרפיה ==
ולדיסלב נולד בשנת 1260 לקז'ימייז' הראשון מקויאוויה, ולאחר מות אביו בשנת 1267 היה תחת אפוטרופסות של אמו אאופרוסין מאופולה ואחיו הגדולים לסזק וסימומיסלב עד הגיעו לבגרות בשנת 1275. הוא ירש חלקה קטנה מנחלותיו של אביו. בעוד כמה מאחיו נפטרו, שטחי ירושתו גדלו. הוא ניסה לספח ללא הצלחה את דוכסות קרקוב לתוך שטחיו בשנת 1289, לאחר מות אחיו, לסזק השחור.

לאחר תקופת גלות בעת שלטונו של ואצלב השני, מלך בוהמיה (1300–1305), ולדיסלב ירש מחדש כמה משטחיו ובשנת 1306 נוספה גם קרקוב להשפעתו בעת שואצלב השלישי נרצח. הוא לקח לזמן מה שליטה על פולין הגדולה, אחר כך איבד את השליטה עליה לידי דוכסויות בוהמיה וליטא ומאוחר יותר כבש אותה מחדש מידם.

ולדיסלב היה מצביא חזק ומוצלח, אך גם מנהל אדמיניסטרטיבי נודע. הוא כבש את גדנסק והשאיר את השליטה בה למכרים עליהם יחל היה לסמוך כאישי מפתח. בשביל להגן על שטחיו, ולדיסלב יצא למלחמה מתמשכת עם המסדר הטבטוני אשר דרש עוד ועוד שטחים מידיו בקירוב אל חוף הים הבלטי. הוא יצר ברית עם ממלכת הונגריה ועצר את פשיטות הפרשים הליטאים בעזרת נישואים לבתו של הדוכס הליטאי הגדול.

מכל הישגיו, הגדול והחשוב בהם היה שבשנת 1320, ולדיסלב השיג את רשות מדינת האפיפיור לקבלת התואר "מלך פולין". הוא הוכתר בקתדרלת ואוול שבקרקוב, בירתו.

ולדיסלב נפטר ב-2 במרץ 1333, ובנו ירש אותו ולימים נודע בתור קז'ימייז' השלישי, "הגדול".

== קישורים חיצוניים ==

* 
* 

קטגוריה:מלכי פולין
קטגוריה:דוכסים
קטגוריה:פולנים
קטגוריה:ילידי 1260
קטגוריה:נפטרים ב-1333
ולדיסלב השני, הגולה

וְלָדִיסְלָב הַשֵּׁנִי, הַגּוֹלֶה (בפולנית: Władysław II Wygnaniec; 1105 – 30 במאי 1159) היה הדוכס הגדול של ממלכת פולין והדוכס של שְׁלֶזְיָה בין השנים 1138 ועד לגירושו ב-1146. הוא מוכר כאביהם של הפיאסט השלזים (בני שושלת פיאסט אשר גורשו לעבר שלזיה).

== ביוגרפיה ==
לאחר מות בולסלאב השלישי, עקום הפה, אביו של ולדיסלב, בשנת 1138, ממלכת פולין התפרקה בין ארבעת בניו של הראשון. בשביל לשמור על אחדות פולין לאחר מותו, בולסלאב קבע כי בעת יגיע לבגרות, בנו הבכור ירש את העיר קרקוב וסביבתה. ולדיסלב, הבכור באחיו, ירש לחלקו את שלזיה וכרצון אביו גם את קרקוב. עם ירושת קרקוב, ולדיסלב ירש את הסמכות העליונה מעל כל שאר נסיכי ודוכסי פולין. אף על פי שולדיסלב פעל לשמירת אחדות פולין, מירב הדוכסים, כמו גם חלק מהאצולה החלו להילחם בו למען כוחם האישי. 

לבסוף, לאחר מלחמות חוזרות ונשנות, בשנת 1146, בעודו בעיר צייץ (מדינת סקסוניה-אנהלט) ולדיסלב ויתר על כתר פולין והכריז על האומה כפֵאוֹדָלִית. תוך זמן קצר הנסיכים הפולניים גירשו את ולדיסלב מהארץ המפורקת לעבר האימפריה הרומית הקדושה.

קונראד השלישי, מלך גרמניה אחיה של אגנס מבאבנברג, אשתו של ולדיסלב, קיבל את ולדיסלב לחסותו בממלכת גרמניה (חלקה מתוך האימפריה הרומית הקדושה). בינתיים בולסלאב הרביעי, המתולתל, אחיו השני של ולדיסלב, ירש את שלזיה וקרקוב בהיעדר אחיו הבכור. 

ולדיסלב החל במערכה מחודשת לאיחוד פולין ולאחר מערכה מוצלחת החלו בתמיכת הקוריה הרומאית ומדינת האפיפיור, מגעים לשלום שבוצעו בידי אלברכט הראשון, מרקיז ברנדנבורג המכונה "דוב" אשר פעל להביא לסיום הקרבות בין אוגדות הפולנים. כאשר בשנת 1152 בולסלאב הרביעי לא פעל כקריאת פרידריך הראשון, קיסר האימפריה הרומית הקדושה, האחרון פלש לעבר פולין ואיים על פוזנן. בולסלאב נכנע לקיסר הרומאי ושחרר את בניו של ולדיסלב מהשבי שלהם לעבר סקסוניה-אנהלט ואל ולדיסלב אביהם.

לאחר מותו של ולדיסלב בשנת 1159 בולסלאב לא שמר על הבטחתו ועם מערכת מלחמה מחודשת בשנת 1163 הוא תפס מחדש את בניו של ולדיסלב והעביר אותם לשבי.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מלכי פולין
קטגוריה:דוכסים
קטגוריה:פולנים
קטגוריה:ילידי 1105
קטגוריה:נפטרים ב-1159
אוון ויליאמס

אוון ויליאמס (באנגלית: Evan Williams; נולד ב-31 במרץ 1972) הוא יזם אמריקאי, השותף בהקמת מספר חברות טכנולוגיה, המוכרת ביניהן היא טוויטר, שם כיהן כיושב ראש וכמנכ"ל החברה לשעבר. ויליאמס גם הקים את Blogger ואת מדיום, שתיהן בין פלטפורמות הרשת הגדולות והבולטות ביותר.

== ביוגרפיה ==
ויליאמס נולד בקלארקס שבנברסקה כבנם השלישי של לורי האו ומונטה ויליאמס.<ref></ref> הוא גדל בחווה בקלארקס, שם סייע בהשקיית יבול במהלך הקיץ. ויליאמס למד באוניברסיטת נברסקה – לינקולן במשך שנה וחצי, אך הרגיש שהלימודים הם בזבוז זמן, ולכן עזב לטובת פיתוח הקריירה שלו.<ref></ref>

לאחר שעזב את לימודיו, עבד ויליאמס בחברות טכנולוגיה ובחברות הזנק שונות ברחבי ארצות הברית. בשנת 1996 עבר ויליאמס לסבסטופול שבמחוז סונומה בקליפורניה, שם עבד בחברת ההוצאה לאור O'Reilly Media, העוסקת בתחום הטכנולוגיה, במשרת שיווק ומאוחר יותר החל לכתוב תוכנה. בהמשך עבר למשרות פרילנס בחברות שונות, ביניהן אינטל והיולט פקארד.<ref></ref> בעודו עובד בחברת O'Reilly, הקים ויליאמס בלוג בשם EvHead.com.<ref></ref>

ויליאמס, יחד עם מג האוריהאן, הקימו יחד את חברת Pyra Labs בינואר 1999. אחד הפיצ'רים של החברה התפתח בהמשך לאתר הבלוגים Blogger, שהיה אחד מאתרי האינטרנט הראשונים שעסקו ביצירת בלוגים. ויליאמס הטמיע את המונח "בלוגר" והיה לחלק משמעותי בפופולריות של המונח "בלוג".<ref></ref> החברה נרכשה ב-13 בפברואר 2003 על ידי גוגל.

ויליאמס עזב את חברת גוגל ב-8 באוקטובר 2004,<ref></ref> על מנת להקים את חברת הפודקסטים Odeo.

בסוף שנת 2006 הקים ויליאמס את חברת Obvious Corporation יחד עם ביז סטון ועמיתיו מחברת Odeo. אחד מפרויקטיה של החברה היה טוויטר, שהיה לרשת חברתית ושירות למיקרו-בלוגים. טוויטר הושקה כחברה עצמאית באפריל 2007, כאשר ויליאמס היה שותף בהקמתה וחבר בהנהלה.<ref></ref> בשנת 2008 מונה ויליאמס למנכ"ל החברה, תפקיד בו כיהן ג'ק דורסי מיום הקמתה, וכיהן בתפקיד עד שנת 2010.<ref></ref>

בשנת 2012 הקים ויליאמס את פלטפורמת הפרסום מדיום.<ref></ref>

==קישורים חיצוניים==

* 

== הערות שוליים ==

קטגוריה:יזמים אמריקאים
קטגוריה:בלוגרים אמריקאים
קטגוריה:מיליארדרים אמריקאים
קטגוריה:אמריקאים שנולדו ב-1972
ג'יילו אדוורדס

ג'יילו אנג'לה דוריס אדוורדס (באנגלית: Jeillo Angela Doris Edwards; 23 בספטמבר 1942 – 2 ביולי 2004) הייתה שחקנית סיירה לאונית, שהייתה ידועה כשחקנית שחורה בבריטניה. היא הייתה האישה האפריקאית הראשונה שלמדה דרמה בבית הספר גילדהול למוזיקה ודרמה שבלונדון. אחרי סיום הלימודים היא נהייתה השחקנית השחורה הראשונה שלוהקה לסדרת טלוויזיה בריטית כאשר לוהקה לסדרה "Dixon of Dock Green". היא שיחקה מעל ארבעה עשורים בטלוויזיה, רדיו, תיאטרון, וסרטים בריטיים.

==ביוגרפיה==
אדוורדס נולדה בפריטאון, עיר בירתה של סיירה לאון. היו לה חמישה אחים והיא למדה בבית הספר על שם אני וולש. היא עברה לאנגליה בסוף שנות ה-50, שם למדה בבית הספר גילדהול למוזיקה ודרמה שבלונדון כאישה האפריקאית הראשונה שלמדה דרמה שם. בנוסף לעבודתה במשחק, אדוורדס תיפקדה גם כמושלת בית ספר והייתה בעלת מסעדה בשם הדודה ג'יי באזור בריקסטון. בתחילת שנות ה-70, התחתנה עם אדמנד קלוטי שמגאנה והם הולידה בת ושני בנים.

בשנת 2004, אדוורדס נפטרה בלונדון בגיל 61, לאחר שסבלה מבעיות כליות כרוניות.

==קריירה==
אדוורדס התחילה להופיע בגיל 4, כאשר הקריאה תנ"ך בכנסייה שלה, ונהייתה ידועה בשל קולה הייחודי והגייה מתנשאת. היא הופיעה בתוכנית של ה-BBC שהתמקד באפריקה ושודר בממלכה המאוחדת. היא התפרסמה בממלכה המאוחדת בזכות תפקידיה בטלוויזיה, כאשר הייתה האישה השחורה הראשונה להיות בסדרת טלוויזיה בריטית, לאחר הופעתה בסדרה Dixon of Dock Green, וכמו כן הייתה האפריקאית הראשונה לשחק בסדרה The Bill. בנוסף לכך, אדוורדס הייתה ידועה בממלכה המאוחדת גם בזכות תפקידיה ברדיו ובתיאטרון. היא הופיעה בתפקידי קמאו בכמה סדרות קומדיה בריטיות, הכוללות ליגה של גברים, פשוט נהדרת, ננס אדום, חנות ספרים מטריפה, Spaced, והממלכה הקטנה. היא שיחקה במחזה לרדיו Another Life, המספר על הקשיים של להיות שחקן בניגריה. התפקיד הכי מפורסם שלה ברדיו היו בתור Cash Madam.

==פילמוגרפיה==
* Dixon of Dock Green (1972) (פרק 1)
* Angels (1975) (2 פרקים)
* Play for Today (1975) (2 פרקים)
* Centre Play (1976) (2 פרקים)
* Betzi (1978)
* המקצוענים (1978) (פרק 1)
* שרות חדרים (1979)
* Empire Road (1979) (פרק 1)
* Memoirs of a Survivor (1981)
* Love Is Old, Love Is New (1982)
* Maybury (1983) (פרק 1)
* Hammer House of Mystery and Suspense (1985) (פרק 1)
* סקופ (1987)
* Elphida (1987)
* The Bill (1987) (5 פרקים)
* London's Burning (1988) (פרק 1)
* רמפול (1988) (פרק 1)
* Casualty (1989) (3 פרקים)
* Sob Sisters (1989) (פרק 1)
* Screen One (1992) (פרק 1)
* The Line, the Cross and the Curve (1993)
* A Skirt Through History (1994)
* Pat and Margaret (1994)
* משהו יפה (1996)
* Paris, Brixton (1997)
* Holding On (1997) (5 פרקים)
* In Exile (1998) (פרק 1)
* Babes in the Wood (1998) (פרק 1)
* A Rather English Marriage (1998)
* ננס אדום (1999) (פרק 1)
* Lenny Blue (2000) (2 פרקים)
* ליגה של גברים (2000) (פרק 1)
* The Thing About Vince (2000) (2 פרקים)
* חנות ספרים מטריפה (2000) (פרק 1)
* Spaced (2001) (פרק 1)
* Sam's Game (2001) (פרק 1)
* פשוט נהדרת (2001) (פרק 1)
* Anansi (2002)
* דברים יפים מלוכלכים (2002)
* Murder in Mind (2003) (פרק 1)
* Murder Investigation Team (2003) (פרק 1)
* הממלכה הקטנה (2003) (פרק 1)

== קישורים חיצוניים ==

== הערות שוליים ==

קטגוריה:שחקניות
קטגוריה:ילידות 1942
קטגוריה:נפטרות ב-2004
קטגוריה:נפטרים ב-2004
יחסי גרמניה – סנט וינסנט והגרנדינים

יחסי גרמניה–סנט וינסנט והגרנדינים הם היחסים הדיפלומטיים שבין הרפובליקה הפדרלית של גרמניה לבין סנט וינסנט והגרנדינים.

== בקירה כללית ==
היחסים המדיניים בין גרמניה לסנט וינסנט והגרנדינים הם ידידותיים וחזקים. שיתוף הפעולה מתרחש בעיקר בצורה של שיתוף פעולה בפיתוח ופרויקטים תרבותיים במסגרת האומות המאוחדות.

היקף היחסים הכלכליים הדו-צדדיים עם גרמניה הוא צנוע. היקף היבוא והיצוא לשני הכיוונים הוא קטן. הכנסות נוספות מגרמניה נוצרות על ידי תיירים (במיוחד תיירים בספינות תענוגות).

הסכם הגנה וקידום השקעות דו-צדדי קיים מאז 1989. בשנת 2011 נכנס לתוקפו הסכם דו-צדדי בנושא חילופי מידע בענייני מס. הסכמי שיתוף פעולה וסחר אחרים קיימים במסגרת ההסכמים בין האיחוד האירופי לבין מה שמכונה מדינות ה-ACP (אפריקה, הקריביים, האוקיינוס השקט) וכן בין מדינות אירופה ו-CARIFORUM (מדינות חברות ב-CARICOM בתוספת הרפובליקה הדומיניקנית). סנט וינסנט והגרנדינים והאזור כולו עוקבים מקרוב אחר התפתחות נוספת של יחסי הסחר עם אירופה ובאזור כולו על רקע המשא ומתן המתמשך של האיחוד האירופי לגבי הסכם שותפות חדש עם מדינות אפריקה, האוקיינוס השקט והאיים הקריביים (בתקופה שלאחר הסכם קוטונו ).

בשיתוף פעולה לפיתוח יש לסנט וינסנט ולגרנדינים קשרים עקיפים עם גרמניה באמצעות הסכמים גרמניים עם הקהילה הקריבית (CARICOM), שיתוף פעולה המתמקד בפיתוח כלכלי בר קיימא, קידום אנרגיה מתחדשת והתאמה לשינויי האקלים. בנוסף, גרמניה מעניקה סיוע באזור באמצעות מיקרו-פרויקטים.

== נציגויות דיפלומטיות ==
* גרמניה מחזיקה בסנט וינסנט והגרנדינים קונסוליה בקינגסטאון.
* סנט וינסנט והגרנדינים אינה מיוצגת בגרמניה לא בדרג השגרירות ולא בדרג הקונסוליה.

== קישורים חיצוניים ==
* [https://www.auswaertiges-amt.de/en/aussenpolitik/laenderinformationen/st-vincent-node/st-vincentandthegrenadines/235684 יחסי גרמניה–סנט וינסנט והגרנדינים]

== הערות שוליים ==
באבא

קמע של הבאבא סאלי
"באבא" (מערבית: بابا, אבא) הוא כינוי למקובל מיסטיקן, הנתפש אצל מאמיניו כבעל מופת ולפעמים בעל רוח הקודש. אלו המכונים באבא עוסקים במתן ברכות וקמעות למאמיניהם, ייעוץ בנושאי שלום בית, רפואה, כלכלת בית ודומיהם.

מקור תופעת הבאבות בתרבות הערצת קדושים ומשפחותיהם אצל יהודי צפון אפריקה, והכינוי נפוץ בעיקר אצלם. תופעה דומה הייתה במזרח אירופה אצל בעלי השם.

== מקור השם ==
קבר באבא סאלי
בדתות רבות משתמשים בשם אבהות כדי לתאר מנהיגים. דוגמה ניתן לראות אצל מנהיגים רוחניים בהודו מהדת ההינדית שמשתמשים בשם באבא<ref></ref>. את הכינוי הצמידו אנשי המערב שהגיעו להודו<ref></ref>.

מקור השם ביהדות הוא אצל יהודי צפון אפריקה וככל הנראה ברב ישראל אבוחצירא המוכר בכינוי הבאבא סאלי, שפירושו "האבא המתפלל" (סאלי או צאלי פירושו מתפלל). על שם זה נקראו כל הבאבות רק "באבא" שפירושו לבד "אבא" גם ללא השלמת המשפט.

== היסטוריה ==
קברו של ה[[באבא אלעזר - נרצח בידי מאמין מאוכזב]]
הראשון שכונה "באבא" בהקשר זה, הוא הבאבא סאלי (1889–1984), שהתפרסם כעושה מופתים ורבים נהרו אליו כדי לזכות בברכה, בבקבוק מים שזכה לברכתו או בקמע. הבאבא סאלי עצמו כמעט ולא כתב קמעות, אולם בחצרו הסתופפו רבנים כותבי קמעות שקיבלו את הסכמתו. האהבה אליו בלטה במיוחד בקרב יוצאי יהדות מרוקו.

לאחר פטירתו התפשטה תופעת ה"באבות", המייחסים לעצמם כוחות על-טבעיים. את מקומו תפס בנו רבי ברוך אבוחצירא (הבאבא ברוך) שלמרות הרשעתו ומאסרו על לקיחת שוחד, כשהודיע בפומבי על חזרתו בתשובה המוני מאמיני אביו תפסו אותו כיורשו. חצר נוספת הקים בבאר שבע רבי אלעזר אבוחצירא (בנו של הבאבא מאיר ונכדו של הבאבא סאלי), ונרצח בידי מאמין. גם רבי דוד אבוחצירא (אח של רבי אלעזר) הקים חצר בנהריה. מקובל נוסף שהקים חצר הוא רבי יאשיהו פינטו, נינו של הבאבא סאלי, באשדוד ובניו יורק.

בראשית העשור השני של המאה ה-21 התפשטה התופעה לכ-350 "באבות" ברחבי ישראל.

== ביקורת ==
רבי ברוך אבוחצירא ה[[באבא ברוך. ה"באבא ברוך"]]
חתימת הבאבא סאלי, משמש כקמע
פניה לבאבא נחשבת לפעמים על פי ההלכה כעבודה זרה כאשר מנסים להיעזר בכוחות מאגיים ומסטיים באופן מלאכותי, ולהעניק, לפעמים באופן שקרי לדבר מסוים עוצמה גדולה ויכולת על-טבעית<ref></ref><ref></ref><ref></ref><ref></ref>.

תעשיית הבאבות מגלגלת יותר ממיליארד שקל בשנה, אולם כיוון שהתשלום מתבצע בדרך כלל ללא דיווח לרשויות המס אין מידע מדויק לגבי היקף המחזור השנתי, עם זאת, על פי החוק הקיים תשלום עבור ברכה - פטור ממס. על החוק הקיים התרעם מבקר המדינה בדו"ח לשנת 2014. בכמה מקרים חויבו באבות ובני משפחותיהם לשלם מס על התשלום שניתן להם<ref></ref><ref></ref>.

== ראו גם ==
* רב
* מיסטיקן

== קישורים חיצוניים ==
* , אתר הידברות.
* [https://www.youtube.com/watch?v=_nS_Iqs0KT4 "הרבנים" חלק 2], מיסטיקה יהודית: ה"באבות". אבישי בן-חיים.
* [https://www.facebook.com/watch/?v=10153851762032520 עד כמה קל להפוך ל'באבא'], ערוץ 13
*

== הערות שוליים ==

קטגוריה:מיסטיקה יהודית
קטגוריה:קבלה
קטגוריה:רוחניות ואמונה
קטגוריה:יהדות ארצות האסלאם
אילונה קאבוש

אילונה קאבוש (במקור רוזנברג, בהונגרית: Kabos Ilona; בודפשט, 7 בדצמבר 1893 – 27 במאי 1973) הייתה פסנתרנית ומורה יהודייה-הונגרייה-בריטית. אביה היה אדה קאבוש, סופר ועיתונאי.

== ביוגרפיה ==
קאבוש נולדה בבודפשט במשפחה יהודית של אדה קאבוש כאמור ושל ינקה פיש, בשנת 1893 (לפי מקורות שונים שנת הולדתה היא 1894, 1898 או 1902). היא למדה באקדמיה למוזיקה ע"ש פרנץ ליסט אצל ארפד שנדי (תלמיד של פרנץ ליסט), לאו ויינר וזולטאן קודאי, ובשנת 1915 זכתה בפרס ליסט. בראשית הקריירה שלה, ניגנה לפני פרוצ'ו בוזוני, וגם הוא ניגן לפניה. היא הרבתה במסעות קונצרטים, בהם ניגנה ביצועי בכורה רבים של יצירות מאת קודאי, ויינר, בארטוק, לואיג'י דאלאפיקולה, רוי האריס, קרלוס צ'אבס ומתיאש שייבר. ב-1951 ניגנה לראשונה בארצות הברית. בין 1930 ל-1936 לימדה באקדמיה המלכותית למוזיקה של בודפשט.

קאבוש נישאה לפסנתרן ההונגרי לואיס קנטנר, והם קבעו את מושבם בלונדון. בנובמבר 1942, ניגנו קאבוש וקנטנר בלונדון בביצוע בכורה עולמי את הקונצ'רטו לשני פסנתרים, כלי הקשה ותזמורת מאת בארטוק. קאבוש ניגנה בביצוע בכורה את יצירתו של רוברט קרופורד, "שש בגטלות", אופוס 3 (1948).

נישואיה של קאבוש הסתיימו ב-1945, כשקנטנר נפרד ממנה ונשא לאישה את גריזלדה גולד (בתה של הפסנתרנית הבריטית אוולין סוארט ואחותה של הבלרינה דיאנה גולד, אשתו השנייה של יהודי מנוחין.

מורשתה הגדולה של קאבוש היא כמורתם של פסנתרנים אחרים. היא הגישה כיתות אמן, ולימדה הן באופן פרטי והן במוסדות כמו קולג' דרטינגטון לאמנויות וג'וליארד (ב-1965), בהזמנת פיטר מנין. קאבוש ורוזינה לווין התחלפו לא פעם בתלמידים.)

שיטת ההוראה של קאבוש כללה כתיבה על התווים במהלך שיעוריה. היא נהגה לכתוב "הוראות בולטות בגיר שעווה אדום, ממש לרוחב הדף, באותיות ענקיות, משורבטות ללא סיבה". קאבוש שימשה גם יועצת במספר סרטי קולנוע: רצח בקתדרלה (1951), The Fake (1953), The Diamond (1954),
Jet Storm (1959) ו-The Hands of Orlac (1960).

אילונה קאבוש מתה בלונדון בשנת 1973, בת 79.

== מנחות הוקרה ==
ה"אינוונציות, אופוס 2" הן קובץ של קטעים לפסנתר מאת אנדרה צ'ייקובסקי; כל אינוונציה היא דיוקן מוזיקלי של ידיד או עמית של צ'ייקובסקי, וכותרת המשנה של מס' 3 היא "לאילונה קאבוש".

בשנת 1968 כתב סרגיי צ'רפנין יצירה לפסנתר בשביל קאבוש, שנקראה בפשטות "לאילונה קאבוש".

== קישורים חיצוניים ==
* [https://www.nytimes.com/1973/05/30/archives/ilona-kabos-is-dead-at-75-pia ניו יורק טיימס, "הפסנתרנית אילונה קאבוש מתה בגיל 75] 30 במאי 1973

==הערות שוליים==

קטגוריה:ילידות 1893
קטגוריה:פסנתרנים יהודים הונגרים
קטגוריה:בוגרות האקדמיה למוזיקה ע"ש פרנץ ליסט
קטגוריה:פסנתרנים יהודים בריטים
קטגוריה:פסנתרניות יהודיות
קטגוריה:פסנתרניות הונגריות
קטגוריה:פסנתרניות בריטיות
קטגוריה:מורות למוזיקה
קטגוריה:מורים למוזיקה יהודים
קטגוריה:בודפשט: אישים
קטגוריה:יהדות בודפשט
קטגוריה:בריטיות שנפטרו ב-1973
קטגוריה:בריטים שנפטרו ב-1973
אורי כץ

אורי יצחק כץ (נולד ב-22 בדצמבר 1971) הוא סופר, במאי ותסריטאי ישראלי.

==ביוגרפיה==
כץ הוא תסריטאי ובמאי הפועל משנת 2002. את שירותו הצבאי עשה בפיקוד העורף ולאחר השחרור עבד בפיתוח עזרי הוראה וכתיבת תוכני מולטימדיה.

בתחילת דרכו הגיש פינה קומית בתוכנית הטלוויזיה זומביט עד שהחל לכתוב לתוכניות בידור קומיות לטלוויזיה כגון לעונה השנייה של ארץ נהדרת, כוכבי השכונה עם אבי גרייניק ועידן אלתרמן ו"המופע של פיני הגדול" בביפ, ערב אדיר ובהיכל התרבות עם אדיר מילר ושלישיית מה קשור. בשנת 2005 יצר ביחד עם יגאל שפירא ושלישיית מה קשור את הישראלים, תוכנית מערכונים שזכתה להצלחה רבה. בהמשך כתב כץ ופיתח תוכניות כגון עם סגולה יחד עם רמי פרג, צחוק מעבודה, שבוע סוף, ועוד. 

במקביל החל כץ גם לביים. הוא ביים וכתב את שותפים בהשתתפות חן מזרחי וגדי וילצ'רסקי להוט קומדי סנטרל. ביים את העונה השלישית של שבט צוצלת לערוץ זום של yes. ביים גם את טרנינג לערוץ KidZ. 

בשנת 2019 כץ יצר, ביים והיה עורך התוכן והתסריטאי הראשי של מצולמים, ביחד עם שלישיית מה קשור, עמי טיר, ורם לנדס. הסדרה זכתה להצלחה רבה, הייתה התוכנית הנצפית ביותר של הוט באותה שנה, וזכתה לקבל עונה נוספת.

כץ כתב מופעי סטנדאפ למיקי גבע וחן מזרחי.

בשנת 2019 פרסם כץ רומן פרוזה ראשון בשם "האיש שנתקע לו הפרצוף הזועף", הוצאת כתר. הרומן זכה בפרס שרת התרבות לספרי ביכורים. ב-2020 זכה כץ בקרן התרגום של משרד התרבות והרומן יתורגם לשפות נוספות בהמשך.
בשנת 2021 יצא לאקרנים סרטו לשחרר את שולי בכיכובם של שלישיית מה קשור אשר זכה להצלחה רבה.

החל מפברואר 2024 משודרת בכאן 11 תוכנית הסטנדאפ והמערכונים "מועדון הסטנד-אפ" שבה הוא שימש כעורך ותסריטאי ראשי.

==קישורים חיצוניים==

* 

==הערות שוליים==

קטגוריה:במאים ישראלים
קטגוריה:תסריטאים ישראלים
קטגוריה:ארץ נהדרת: אישים
קטגוריה:ישראלים שנולדו ב-1971
The Glory Days Tour

The Glory Days Tour הוא סיבוב ההופעות הרביעי של להקת הבנות ליטל מיקס אשר חל ב-21 במאי 2017 בבירקנהד ונגמר ב-25 במרץ 2018 בלונדון. במהלך סיבוב ההופעות הופיעה הלהקה 77 פעמים ברחבי אירופה ואף גם ביפן, אוסטרליה וניו זילנד.

== רקע ==
את סיבוב ההופעות חיממו מספר זמרים ביניהם לואיזה ג'ונסון ואלה אייר ששימשו זמרות חימום במספר מופעים באירופה בעוד זואי באדווי שימשה כזמרת חימום באוסטרליה. גם הזמרת הערבייה-ישראלית לינא מח'ול שמשה כזמרת החימום של הלהקה בחלק מהמופעים בבריטניה ואף לויד מייסי אחד מכוכבי האקס פקטור הבריטי שימש גם כזמר חימום במופע אחד במנצ'סטר.

== הצלחה ==
סיבוב ההופעות הפך לסיבוב המצליח ביותר של הלהקה עם מכירות כרטיסים של 810,810 כרטיסים ו-42 מיליון דולר מ-57 מופעים.

== רשימת השירים ==
#"Power"
#"Black Magic"
#"Salute"
#"Down & Dirty"
#""
#"Hair"
#"Your Love"
#"Secret Love Song Pt. II"
#"No More Sad Songs"
#"You Gotta Not"
#"Wings"
#"Touch"
#"Nobody Like You"
#<li value=14>"Shout Out to My Ex"

== הערות שוליים ==

קטגוריה:סיבובי הופעות מ-2017
קטגוריה:סיבובי הופעות מ-2018
קטגוריה:סיבובי הופעות של ליטל מיקס
קטגוריה:סיבובי הופעות בצרפת
יגאל שפירא

יגאל שפירא הוא תסריטאי ויוצר טלוויזיה ישראלי.

==ביוגרפיה==
בשנת 2005 יצר עם חן אביגדורי ואורי כץ את היכל התרבות של אדיר מילר ושלישיית מה קשור. בשנת 2007, יצר וכתב יחד עם אורי כץ את הישראלים, גם היא למה קשור. כתב גם לרצועה בביפ, לתוכנית של רמי ורד בערוץ 10 ומי שואל אותך? עם ליאור כלפון.

בשנת 2007 היה מועמד לפרס התסריטאי הטוב ביותר בפרס האקדמיה הישראלית לטלוויזיה יחד עם אורי כץ על הישראלים.

בשנת 2010 מונה לעורך בכיר בערוץ קומדי סנטרל של הוט.
כתב לשבוע סוף ברשת ואת כאן ואומן לחינוכית 23. לכאן 11 משתתף בכתיבת אנחנו כאן והשופטת ליטל.

שפירא יצר עם רמי פרג את תוכנית המדע הקומית החפרנים, שזכתה בשנת 2018 בתואר התוכנית הטובה ביותר בקטגוריית מגזין ילדים ונוער על ידי האקדמיה לטלוויזיה, ושודרה בחינוכית 23 ובהמשך בכאן 11, וכן שימש כעורך הראשי שלה. 

לאחר מכן יצר יחד עם לי-אור אברבך את תוכנית הרדיו שלושה שיודעים, המשודרת בכאן תרבות, בתאגיד השידור הישראלי, בהגשתו של דודו ארז.

ערך את קאמבק, מחוץ לחוק, ו"בייב מגנט" לקומדי סנטרל. שפירא היה העורך הראשי של "פרצופה של המדינה" ששודרה בערוץ 10, ו"מתחת לעור" ואנחנו כאן ששודרו בכאן חינוכית.

בשנת 2020 היה מיוצרי וכותבי המוקומנטריה מצולמים.

ב-2021 יצר יחד עם שירילי דשא ורועי שגב את סדרת הנוער מי פה הבוס?.

ב-2023 יצר יחד עם משה מלכה את הסדרה מלון הוטל ששודרה בכאן חינוכית

שפירא בעל תואר ראשון בתקשורת.

==קישורים חיצוניים==

* מתארח בחיות במה צוחקות

==הערות שוליים==

קטגוריה:תסריטאי טלוויזיה ישראלים
קטגוריה:ישראלים שנולדו במאה ה-20
מחמוד תבריזי-זאדה

מחמוד תבריזי-זאדה (בפרסית: محمود تبریزی‌زاده, 1951 - 23 במאי 1997) היה מוזיקאי איראני, מלחין ונגן סנטור וקמנצ'ה.

==ביוגרפיה==

תבריזי-זאדה למד מוזיקה איראנית אצל אביו, בעיקר נגינת כינור, זארב וסנטור, ואחר כך גם קמנצ'ה. בצעירותו נסע לצרפת ללימודי מוזיקולודיה טורקית, ארמנית וערבית, ולימד מוזיקה פרסית בסורבון. הופיע בצרפת עם להקה קטנה שהקים.
נגן הנאי קודסי ארגונר שיתף פעולה איתו בכמה מאלבומיו. תבריזי-זאדה שיתף פעולה גם עם אמנים איראנים יפנים. זכורה במיוחד הופעתו בקונצרט בטג'יקיסטן של מוחמד רזא שג'אריאן, רזא גסמי ומג'יד חאלאג. כמו כן השתתף במפעים בבימויו של פיטר ברוק, כולל הסערה
"מהבהארטה" (1984), Qui est là .
הוא היה גם שחקן וגילם את התפקיד סהדווה בסרט מהבהרטה (1989) של פיטר ברוק.
תבריזי-זאדה נפטר בגיל 45 מסרטן.

==דיסקוגרפיה==
*Scènes (1996) - לפי המופע Qui est là
*Sufi Music of Turkey (1990) (מוזיקה סופית של טוריקה)
*Musique persane (מוזיקה פרסית - עם ג'משיד שמיראני)
*Ensemble Moshtaq : Dashti-Mahur - עם להקת מושטק )
*Passion - נגינה בקמנצ'ה באלבום של פיטר גבריאל עם מוזיקה לסרט "הפיתוי האחרון של ישו"
* Musiques des mille et une nuits (מוזיקה מאלף לילה ולילה) עם קודסי ארגונר

==קישורים חיצוניים==
* [https://www.imdb.com/name/nm0846096/ באתר הסרטים IMDb]
* [https://www.youtube.com/watch?v=TM2TwTLQ92g קטע מוזיקה פרסית בסנטור יחד עם שני אמנים יפנים בערוץ יו טיוב]
* [https://soundcloud.com/andrewdiego/pri-re-mahmoud-tabrizi-zadeh ,תפילה מאת מחמוד תבריזי-זאדה בערוץ יו טיוב]

קטגוריה:מוזיקאים איראנים
קטגוריה:סגל אוניברסיטת פריז
קטגוריה:מלחינים
קטגוריה:איראנים שנולדו ב-1951
קטגוריה:נפטרים ב-1997
משפט בריאות הציבור

משפט בריאות הציבור (באנגלית: Public health law) עוסק בסמכות הממשלה לשיפור בריאות האוכלוסייה הכללית בגבולות ונורמות החברה.<ref name=":0"></ref> משפט בריאות הציבור מתמקד בתפקידיה של הממשלה להשיג יעדים אלה, מגבלות על כוח זה ונקודת מבט האוכלוסייה.

משפט בריאות הציבור מתמקדים גם בסוגיות משפטיות בפרקטיקה של בריאות הציבור ובהשפעות בריאות הציבור של פרקטיקה משפטית.

== כוח המשטרה ==
ניתן להגדיר סמכות משטרתית ככוחה האינהרטי של ממשלה לממש שליטה סבירה באנשים וברכוש שבתחום שיפוטה לטובת הביטחון הכללי, הבריאות, הבטיחות, המוסר והרווחה, למעט במקומות האסורים מבחינה חוקית. אזורים משומרים אלה מועסקים על ידי סוכנויות ממשלתיות. טרור ביולוגי מהווה מוקד הולך וגדל של תחום המומחיות הזה בכמה סמכויות שיפוטיות; לדוגמה, עורכי דין לבריאות הציבור בארצות הברית פעלו ליצירת חוק סמכויות בריאות לשעת חירום ומשפט בריאות הציבור.

== מניעת מחלות ופציעות ==
תחום רחב יותר זה של דיני בריאות הציבור מחיל כלים משפטיים על בעיות בריאות הציבור הקשורות למחלות ופציעות. אנשי מקצוע מחילים חקיקה, רגולציה, התדיינות (אכיפה פרטית) ומשפט בינלאומי על בעיות בריאות הציבור המשתמשות בחוק ככלי לבריאות הציבור. התדיינות משפטית נגד חברות טבק בארצות הברית מהווה דוגמה לכך.

== קישורים חיצוניים ==
* [http://www.networkforphl.org רשת לחוקי בריאות הציבור] - חינוך וסיוע טכני משפטי בחוקי בריאות הציבור
* [http://www.phlr.org מרכז לחקר חוקי בריאות הציבור] - מחקר והערכה של חוקי בריאות הציבור
* [https://www.cdc.gov/phlp/about/index.html תוכנית CDC לחוקי בריאות הציבור] - מחקר, סיוע טכני ולימוד חוקי בריאות הציבור

== הערות שוליים ==

קטגוריה:בריאות הציבור
קטגוריה:משפט מנהלי
קולג' רוק

קולג' רוק (שלעיתים הורכב עם "ג'אנג פופ") היה מוזיקת הרוק האלטרנטיבי שהושמעה בתחנות הרדיו של האוניברסיטאות והקמפוסים בקולג' שנמצאו בארצות הברית ובקנדה בשנות השמונים. רשימות ההשמעה של התחנות נוצרו לעיתים קרובות על ידי סטודנטים שנמנעו מרוק המיינסטרים שהושמע בתחנות רדיו מסחריות<ref name="allmusic"></ref><ref name="about"></ref>.

== מוזיקה ==
הלהקות בקטגוריה זו שילבו את הניסויים בפוסט-פאנק ובגל החדש עם סגנון פופ מלודי יותר ורגישות מחתרתית. זה לא בהכרח מונח ז'אנרי, אבל קיימת אסתטיקה נפוצה בקרב להקות רוק בקולג'. אמנים מגוונים כמו REM, U2, הקיור, רד הוט צ'ילי פפרז, Camper Van Beethoven, הסמית'ס, XTC, the Smithereens, The Replacements, 10,000 מניאקים ופיקסיז הפכו לכמה מהדוגמאות הידועות יותר בסוף שנות ה-80<ref name="allmusic">[ Allmusic: College Rock]</ref><ref name="about"></ref>.

== סקירה כללית ==
בשנת 1988, כמה מאמני הרוק בקולג' החלו לזכות בהכרה מיינסטרימית, כאשר כמה אנשים שהגיעו לסינגלים הראשונים של הבילבורד הוט 100.

ה-"CMJ New Music Report" פרסם שדיווח על הסצנה, יצר תרשים שמדד את הפופולריות של אמנים שהושמעו ברדיו הקולג'. תרשימי כתב העת שימשו את המגזין "רולינג סטון" וכלי תקשורת אחרים<ref name="IndieProfessor"></ref>. בספטמבר 1988 הציגה בילבורד את תרשים "הרוק טראק מודרני" אשר פיקח על משחק אוויר בתחנות רדיו מודרניות ובמכללות. כמה אמני רוק בקולג' זכו להצלחה רבה במצעד במהלך השנים הראשונות לקיומו.

בשנות התשעים הוחלף השימוש במונח "קולג' רוק" בסגנון מוזיקה זה במונחים "רוק אלטרנטיבי ו"אינדי רוק". רבים ממנהלי המוזיקה ברדיו של שנות השמונים עברו קריירה מצליחה בתעשיית המוזיקה האמריקאית המרכזית<ref name="IndieProfessor"></ref>.

== הערות שוליים ==

קטגוריה:רוק
קטגוריה:רוק אלטרנטיבי
קטגוריה:סגנונות רוק
הקוס והסוואן

הקוס והסוואן, נוף החקלאות והמרעה הים-תיכוני (בצרפתית: Les Causses et Les Cévennes, paysage culturel de l'agro-pastoralisme méditerranéen; באנגלית: The Causses and the Cévennes, Mediterranean agro-pastoral Cultural Landscape) הוא אתר מורשת עולמית של אונסק"ו שנמצא בצרפת.

אתר המורשת העולמית הוא אזור הררי עם עמקים צרים רבים. עמקים אלו מתאימים פסטוראלית, אם כי גרועים לתושבי האזור. כתוצאה מכך, הנוף של הקוס והסוואן התפתח עם הזמן, והוא משקף את כל סוגי המערכות האגרו-פסטורליות הים-תיכוניות. ניתן למצוא באזור עדויות רבות של התפתחות האזור.<ref name="whc.unesco_a"></ref>

האתר היה מועמד להיכנס לרשימת אתרי המורשת העולמית של אונסק"ו מ-2002, והוא נרשם לרשימה זו ב-2011 על ידי הוועדה למורשת עולמית במושב ה-35 בפריז, צרפת. האתר נכתב על בסיס קריטריון (iii), , מאחר שהוא מהווה דוגמה יוצאת מן הכלל לאגרו-פסטורליה ים תיכונית, וקריטריון (v), , כשהנוף מדגים את הדרך שבה המערכת התפתחה במשך אלפי שנים.<ref name="whc.unesco"></ref><ref></ref><ref name="whc.unesco_b"></ref><ref></ref><ref></ref>

== קישורים חיצוניים ==

* 
* [https://whc.unesco.org/en/list/1153 "הקוס והסוואן, נוף החקלאות והמרעה הים-תיכוני"]
* [https://whc.unesco.org/en/criteria/ "הקריטריונים לבחירה"]

== הערות שוליים ==
רב עינא (אמורא)

רב עינא היה אמורא בדור השני לאמוראי בבל. חברו ובן-מחלוקתו של רב יהודה, אשר יחדיו נקראו בתלמוד "סבי דפומבדיתא" (זקני ישיבת פומבדיתא). מעמדו הרם ניכר גם מהעובדה כי היה דורש בפתחו של ראש הגולה.

==אזכורים בתלמוד==
נזכר מספר פעמים בתלמוד. נחלק עם רב יהודה האם החגיגה בבית המקדש בחג סוכות נקראה "שמחת בית השואבה" או "שמחת בית החשובה".

בגמרא מוזכר חכם בשם "רב עינא סבא", שנשא ונתן עם רב נחמן. ייתכן שהוא אותו רב עינא. רב עינא סבא מסר שמועה בענייני אגדה:

בתלמוד מסופר, לאחר שדרש כי השוחט בשבת לחולה משום פיקוח נפש צריך לכסות את דמו, אמר רבה או רבינא כי דבר זה הוא שיבוש, וכי יש "לישמטוה לאמוריה מיניה", כלומר לחתוך את לשונו שאמרה דבר זה. הרב אהרן הימן מפקפק בכך שרבה או רבינא, שהיו צעירים מרב עינא בהרבה, יאמרו ביטוי כה חריף כלפיו, ולכן מעלה השערה שזו סוגיה סבוראית ומדובר ברב עינא הסבורא ובחברו רבינא בר אומציא.

נוסף למקומות אלו, נזכר רב עינא עוד פעמים נוספות בתלמוד כשהקשה קושיה, כשהביא אסמכתא מפסוק לדין, וככששאל שאלה בהלכות נזיקין שלא הוכרעה ונותרה ב"תיקו"

==קישורים חיצוניים==

* 

==הערות שוליים==

קטגוריה:הדור השני לאמוראי בבל
קטגוריה:אישים שחיו במאה ה-3
שמורת פארק הלס

שמורת פארק הלֵס היא שמורת טבע בנגב המערבי, המשתרעת של שטח של 40,600 דונם, בין חצרים, צאלים ואופקים. השמורה כוללת את מישורי הלס שאפיינו בעבר שטחים גדולים מאוד בנגב וכיום כמעט נעלמו לחלוטין מנוף המדבר בישראל. הפארק מקיף את בסיס חצרים ומכיל מספר אתרים מרכזיים: בורות מים, מחצבה רומית וכפר חרב בשם חרבת חשיף.

== מישורי הלס ==
חלק מרכזי מהשטחים בצפון הנגב ובנגב המערבי הם מישורי לס, כלומר צורת נוף נמוכה וחלקה שמורכבת בעיקר ממשקעי טין. מישורי הלס שבפארק הם חלק ממישורי הלס האחרונים בנגב שלא נעלמו, אך גם הם סובלים מבעיות רבות אשר בראשן כמות עצומה של עדרי צאן הפוקדים אותם באביב.
== אקולוגיה ==
התנאים שמתקיימים במישורי הלס מאפשרים את קיומם של מערכת אקולוגית מפותחת בשטחי שמורת פארק הלס ומגוון ביולוגי עשיר.
=== בעלי חיים ===
בין בעלי החיים שגדלים בשמורה ניתן לציין את קיפוד החולות, שנונית באר-שבע, לטאה אנדמית לישראל שחיה רק במישורי וגבעות הלס של הנגב, ואת הירבוע הגדול, מין מכרסם ממשפחת הירבועיים. עוף נוסף שחי בשמורה הוא רץ מדבר אשר נדד לשטחי השמורה לאחר ששטחי המחיה שלו עובדו לצורכי חקלאות. בחודשי הקיץ נודדות אל השמורה גם חוברות מדבריות. בשל כך, לפני יותר מ-20 שנה נודע האזור בשם "ארץ החוברות".<gallery>
קובץ:Houbara035.JPG|חוברה מדברית
קובץ:Acanthodactylus-beershebensis 20120324 4151.JPG|שנונית באר-שבע
קובץ:Jaculus orientalis Plzen zoo 02.2011.jpg|ירבוע גדול
קובץ:Cursorius cursor cursor.jpg|רץ מדבר
קובץ:Hemiechinus auritus; Baikonur 04.jpg|קיפוד חולות
</gallery>

=== צמחייה ===
הצמחייה בשטח השמורה מועטה משום שבשכבת הקרקע העליונה מתפתחים קרומי קרקע המונעים חלחול של מים לתוך השכבות התחתונות של הקרקע. קרומי הקרקע מתפתחים כתוצאה של יחסי גומלין בין גרגירי הלס לבין ציאנו-בקטריות. יחד עם זאת, עצים המותאמים מבנית, פיזיולוגית והתנהגותית לתנאים המתקיימים במישורי הלס, כמו שיטה סלילנית ושיזף מצוי, מצליחים להתקיים בשטחי השמורה.
<gallery>
קובץ:Acacia raddiana.jpg|שיטה סלילנית
קובץ:Ziziphus spina-christi in Ein Hoquq (6).jpg|שיזף מצוי
</gallery>

==קישורים חיצוניים==
* [https://inature.info/wiki/שמורת_פארק_הלס שמורת פארק הלס], טבע ונופים בישראל
* 
* 
* עמית מנדלסון, [http://beshvilhaarez.parks.org.il/article.asp?item=111 נא להכיר: פארק הלס - שמורת טבע חדשה בנגב], בשביל הארץ, נובמבר 2017
* ד"ר גיא רותם ואיתן רומם, [https://deshe.org.il/survey/צפון-הנגב-בדגש-מישורי-הלס/ צפון הנגב בדגש מישורי הלס], מכון דש"א - דמותה של ארץ

==הערות שוליים==

קטגוריה:הנגב: שמורות טבע
תאודוסיוס השלישי, קיסר האימפריה הביזנטית

תאודוסיוס השלישי (ביוונית עתיקה: Θεοδόσιος Γ) היה קיסר האימפריה הביזנטית בין מאי 715 למרץ 717.

תאודוסיוס נולד בסוף המאה ה-7, בטרם עלייתו לשלטון הוא היה אוסף מיסים עבור הכתר הביזנטי וישב בעיר אדרמיטיום (אדרמיט בטורקיה Edremit).
כוון חייו השתנה בשנת 715 כאשר כוחות הצי הביזנטי וחיל המצב של הפרובינציה התמרדו כנגד אנסטסיוס השני, קיסר האימפריה הביזנטית ומינו את תאודוסיוס לעמוד בראש המורדים כקיסר. הוא עמד בראש צבאות המורדים כוחות המורדים שעלו על קונסטנטינופול. בנובמבר 715, לאחר שישה חודשים של מצור על קונסטנטינופול, נכנסו המורדים לעיר כמנצחים ולאחר מספר חודשים נוספים אנסטסיוס הסכים לצאת לגלות למנזר בתסליה בתמורה להבטחת ביטחונו וחייו.

עם זאת למרות ניצחונם של המורדים וכניעתו של אנסטסיוס, תאודוסיוס לא הצליח להטיל את מרותו על חלקים גדולים מהאימפריה ומפקדים צבאיים של אנטוליה, לאון האיסורי וארמניה ארטבסדוס יצאו בגלוי כנגדו, שהיה אחראי על גזרת ארמניה, להפיל את תאודוסיוס. לארטבסדוס הובטחו, בתמורה, אירוסין עם בתו של לאון השלישי, אנה. על מנת להבטיח את הצלחתו קשר לאון עם השליטים המוסלמיים של בית אומאייה, בעוד תאודוסיוס חיזק את שורות חייליו והבטיח את עורפו על ידי ברית עם הבולגרים שבתמורה קיבלו אחיזה בתרקיה וזגוריה והבטחה לתשלום מס שנתי.
ממוזער
ב-25 במרץ 717 החל ליאון את המהלך כנגד תאודוסיוס וצבא המורדים התקדם אל קונסטנטינופול, בדרך הם הטילו מצור כבשו את ניקומדיה ושבו את בנו של תאודוסיוס. על פי עצת הפטריארך והסנאט הביזנטי החל תאודוסיוס במשא ומתן עם המורדים ובסיכומו של דבר, תחת איום על חיי בנו, החליט לוותר על כסאו ולהכיר בליאון כקיסר האימפריה. ליאון נכנס לקונסטנטינופול כמנצח ביום 25 במרץ 717. תאודוסיוס ובנו הורשו לצאת לגלות למנזר, תאודוסיוס התמנה לבישוף של אפסוס. תאודוסיוס נפטר אולי ב-754.

==קישורים חיצוניים==

* 
* 

קטגוריה:קיסרי האימפריה הביזנטית
קרחון דולק

קרחון דולק (באנגלית: Dålk Glacier) הוא קרחון באזור חוף אינגריד כריסטנסן, בארץ הנסיכה אליזבת שבאנטארקטיקה.

אורכו של הקרחון 15 קילומטרים.

הקרחון נשפך אל מפרץ פרידז בין גבעות לארסמאן ונקודת סטיינס.

שיא גובהו של הקרחון 93 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה על ידי קרטוגרפים נורווגיים, בהתסס על תצלומי אוויר שצולמו על ידי משלחת לארס כריסטנסן בעונת המחקר (הקיץ האנטארקטי) 1936–1937.

=== מקור השם ===

שמו של הקרחון ניתן לו בשנת 1952, על ידי ג'ון ה. רוסקו (John H. Roscoe), במיפוי שערך בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, שנערך בעונת המחקר (הקיץ האנטארקטי) 1946–1947; ועל ידי משלחת החקר האנטארקטית הלאומית של אוסטרליה (ANARE).

הקרחון נקרא על שם האי דולק, המצוי בשפך הקרחון.

=== הקריסה של פני הקרחון ===

מתחת לפני הקרחון היה חלל שנפחו 885,000 מטר מעוקב. ב-30 בינואר 2017 התמוטטו פני הקרחון. ההתמוטטות יצרה חלל של 40,000 מטר מעוקב, שעומקו 43 מטרים.

ההתמוטטות נגרמה עקב מי קרחונים נמסים, שזרמו מאגם בולדר.

== לקריאה נוספת ==
=== קריסת פני הקרחון ===


<div class="mw-content-ltr">• Florinsky, Igor & Bliakharskii, D. (2019), [https://pdfs.semanticscholar.org/45ca/f60d5ea9cf9477d6069959d06b49b67dabff.pdf?_ga=2.250357702.1923514074.1602234795-1498438988.1598384885 The 2017 catastrophic subsidence in the Dålk Glacier, East Antarctica: Unmanned aerial survey and terrain modelling], Remote Sensing Letters. 10. 333–342. 10.1080/2150704X.2018.1552810</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3464 קרחון דולק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124054 קרחון דולק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3269&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דולק] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=3464&fid=antgeo_106 תצלום לוויין של אזור קרחון דולק]
* [https://www.lonelyplanet.com/larsemann-hills קרחון דולק] באתר לונלי פלאנט
* [https://mapcarta.com/25609220 מפת אזור קרחון דולק]
* [https://www.mindat.org/feature-6631771.html קרחון דולק] באתר mindat
* [https://www.yr.no/place/Antarctica/Other/Dålk_Glacier/ מזג אוויר נוכחי מעודכן בקרחון דולק]
** [https://www.yr.no/place/Antarctica/Other/Dålk_Glacier/long.html תחזית מזג אוויר עדכנית ארוכת טווח עבור קרחון דאלק]

== הערות שוליים ==

דולק
פרדריק תסיגר, הוויקונט מצ'למספורד

פְרֶדְרִיק ג'ון נאפייר תֶסִיגֶר, הוויקונט הראשון מצֶ'לְמְסְפוֹרְד (באנגלית: Frederic John Napier Thesiger, 1st Viscount Chelmsford; 12 באוגוסט 1868 – 1 באפריל 1933) היה מדינאי בריטי אשר שימש מושל קווינסלנד בין 1905–1909, מושל ניו סאות' ויילס בין 1909–1913 והמושל הכללי של הודו בין השנים 1916–1921, בזמן מלחמת העולם הראשונה ושיאה של האימפריה הבריטית.

== ביוגרפיה ==

תסיגר נולד כבן למעמד האצולה שהקנה לו אביו, פרדריק תסיגר, הברון השני מצ'למספורד.

תסיגר נודע בכישורי הניהול שלו ובמסגרת רפורמות שנעשו עם מזכיר המדינה להודו, אדווין מונטגיו, השניים הביאו לרפורמה ויצירת מסגרות של ממשל עצי בהודו הבריטית אשר נודעו כסדרת רפורמות מונטגיו–צ'למספורד. בעודו מושלה של הודו תמך בשיתוף מורחב של צבא הודו הבריטית במסגרת מלחמת העולם הראשונה עד שזה השתתף במערכה במסופוטמיה ובקרב מגידו אשר ראה את קריסת צבא האימפריה העות'מאנית.

בעת טבח אמריטסר רבים הביעו דעה כי ממשלת הראג' לא פעלה במהירות מספקת אל מול הטבח ועל כן ממשלתו של תסיגר החלה להיחלש עם המחאות על הפעולה כמו גם על הפסד במלחמה שהביאה לאיבוד המנדט באפגניסטן בשנת 1919 (ראו את המלחמה האנגלו-אפגנית השלישית) ותחילת פעולות לאומיות של הקונגרס הלאומי ההודי ומהטמה גאנדי.

מאוחר יותר לאחר ירידתו ממושלות הודו שירת זמן קט כלורד הראשון של האדמירליות בממשלתו של רמזי מקדונלד ולבסוף שירת כסוכן-גנרל של ניו סאות' ויילס עד אשר יצא לגמלאות ולבסוף נפטר בשנת 1933.

== קישורים חיצוניים ==

* 

קטגוריה:בריטים
קטגוריה:פוליטיקאים בריטים במלחמת העולם הראשונה
קטגוריה:המושלים הכלליים של הודו
קטגוריה:מושלי קווינסלנד
קטגוריה:מושלי ניו סאות' ויילס
קטגוריה:ילידי 1868
קטגוריה:בריטים שנפטרו ב-1933
ארט פופ

ארט פופ (נכתב גם כארט-פופ או ארטפופ) הוא סגנון מוגדר באופן חופשי של מוזיקת פופ המושפע מהאינטגרציה של פופ-ארט בתרבות גבוהה ונמוכה, ומדגיש את מניפולציה של סימנים, סגנון ומחווה על פני הביטוי האישית. אמני פופ ארט עשויים להיות מושפעים מגישות פוסט-מודרניות או תיאוריות אמנות וכן מצורות אמנות אחרות, כגון אופנה, אמנות יפה, קולנוע וספרות אוונגרדית. הם עשויים לסטות מקהלי פופ מסורתיים ומוסכמות מוזיקת רוק<ref name="Fisher2" />, במקום זאת לחקור רעיונות כמו מעמדו של פופ כאמנות מסחרית ושאלות של אותנטיות היסטורית.

החל מאמצע שנות ה-60, מוזיקאי פופ בריטים ואמריקאים כמו בריאן וילסון, פיל ספקטור והביטלס החלו לשלב בהקלטותיהם את רעיונות תנועת הפופ-ארט<ref name="Holden"></ref>. מוזיקאי פופ לאמנות אנגלית שאבו מלימודי בית הספר לאמנות, בעוד שבאמריקה הסגנון נבע מהשפעתו של אמן הפופ אנדי וורהול והלהקה המסונפת "הוולווט אנדרגראונד", וגם הצטלב עם תנועת הזמר והיוצר של המוזיקה העממית. הסגנון הגיע ל"תור הזהב" שלו בשנות השבעים בקרב אמני רוק גלאם כמו דייוויד בואי ורוקסי מיוזיק, שחיבקו תיאטרליות ותרבות פופ זרוקה.

המסורות של ארט פופ נמשכה בסוף שנות השבעים והשמונים באמצעות סגנונות כמו פוסט-פאנק וסינת'פופ, כמו גם הסצנה הרומנטית הבריטית החדשה<ref name="Fisher2"></ref>, והתפתחו עוד עם אמנים שדחו את כלי הנגינה ומבנה הרוק המקובלים לטובת סגנונות דאנס והסינתיסייזר. בשנות ה-20 של המאה ה-20 התפתחו מגמות חדשות של פופ ארט, כמו אמני היפ הופ המתבססים על אמנות חזותית ואמני וייפורווייב, החוקרים את רגישות הקפיטליזם העכשווי והאינטרנט.

== מאפיינים ==
ארט פופ שואב את פירוק הפוסט-מודרניזם של הגבול התרבותי הגבוה נמוך ובוחן מושגים של מלאכת יד ומסחר. הסגנון מדגיש את מניפולציה של סימנים על פני ביטוי אישי, תוך התבססות על אסתטיקה של היומיום והחד-פעמי, בהבחנה למסורת הרומנטית והאוטונומית המגולמת על ידי ארט רוק או רוק מתקדם. הסוציומיקולוג סיימון פרית הבחין את הניכוס של אמנות למוזיקת פופ כבעלי דאגה מסוימת בסגנון, מחווה ושימוש אירוני בתקופות וז'אנרים היסטוריים. מרכזי הספקים המסוימים של הסגנון היו תפישות העצמי כיצירת בנייה ומלאכות, וכן התעסקות בהמצאת מונחים, דימויים, תהליך והשפעה. ניק קולמן של האינדיפנדנט כתב: "ארט-פופ עוסק בחלקו בגישה ובסגנון; אך למעשה מדובר באמנות. זוהי דרך, אם תרצה, להפוך פורמליזם טהור למקובל מבחינה חברתית בהקשר פופ.

תאורטיקן התרבות מארק פישר כתב כי הפופ האומנותי התפתח מתוך המשולש של פופ, אמנות ואופנה. פרית מצהיר כי זה היה "פחות או יותר" בהשראה ישירה מפופ ארט. . לדברי המבקר סטיבן הולדן, פופ ארט מתייחס לעיתים קרובות לכל סגנון פופ השואף בכוונה לערכים הפורמליים של מוזיקה ושירה קלאסית, אם כי יצירות אלה משווקות לרוב על ידי אינטרסים מסחריים ולא יצירות תרבותיות ממוסדות. סופרי העיתון העצמאי וה"פייננשל טיימס" ציינו את ניסיונות מוזיקת הפופ האמנותית להרחיק את קהליה מהציבור הרחב. רוברט כריסטגאו כתב ב"ווילג' וויס" בשנת 1987 כי תוצאות הארט פופ "כשקסם האומנות מתעצם ונכנס עד שהוא הופך לאובססיה אסתטית"<ref>015.</ref>.

== הערות שוליים ==

קטגוריה:סגנונות מוזיקליים - פופ
קטגוריה:פופ ארט
Let's Work Together: The Best of Canned Heat

Let's Work Together: The Best of Canned Heat הוא אלבום אוסף של קנד היט, שיצא בשנת 1989. רוב השירים באלבום זה יצאו בחמשת האלבומים הראשונים של הלהקה בין 1966 ל-1970. "The Chipmunk Song" היה סינגל חג מולד שאינו נכלל באלבום משנת 1968 ו-"Rockin' with the King" הוא מהוצאה מאוחרת יותר, Historical Figures and Ancient Heads מ-1972. ואכן, האלבום מציג את הלהקה בצורתה 'הקלאסית'.

== רשימת השמעה ==

== קישורים חיצוניים ==

קטגוריה:אלבומי אוסף מ-1989
קטגוריה:אלבומי קנד היט